CELEX: 62009TN0302
Language: el
Date: 2009-07-30 00:00:00
Title: Υπόθεση T-302/09: Προσφυγή της 30ής Ιουλίου 2009 — CNIPT κατά Επιτροπής

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/10
            
         Προσφυγή της 30ής Ιουλίου 2009 — CNIPT κατά Επιτροπής
   (Υπόθεση T-302/09)
   2009/C 244/16
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Comité national interprofessionnel de la pomme de terre (CNIPT) (Παρίσι, Γαλλία) (εκπρόσωποι: V. Ledoux και B. Néouze, δικηγόροι)
   
      Καθής: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση στο σύνολό της·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Με την παρούσα προσφυγή, η προσφεύγουσα ζητεί την ακύρωση της απόφασης C (2008) 7846 τελικό (1) της Επιτροπής, της 10ης Δεκεμβρίου 2008, με την οποία η Επιτροπή θεώρησε ότι το καθεστώς-πλαίσιο δράσεων που μπορούν να αναληφθούν από τις γαλλικές διεπαγγελματικές γεωργικές οργανώσεις και οι οποίες συνίστανται σε ενισχύσεις στην τεχνική υποστήριξη, στην παραγωγή και την εμπορία ποιοτικών γεωργικών προϊόντων, στην έρευνα και την ανάπτυξη καθώς και στη διαφήμιση των πρώτων παραγωγών και των επιχειρήσεων που δραστηριοποιούνται στη μεταποίηση και την εμπορία γεωργικών προϊόντων, το οποίο χρηματοδοτείται από εκούσιες εισφορές που κατέστησαν υποχρεωτικές με υπουργική απόφαση (στο εξής: ΥΕΕ) και τις οποίες καταβάλλουν τα μέλη των διεπαγγελματικών αυτών οργανώσεων, συνιστά κρατική ενίσχυση συμβατή με την κοινή αγορά.
   Οι λόγοι ακυρώσεως και τα κύρια επιχειρήματα της προσφεύγουσας ουσιαστικά ταυτίζονται ή είναι παρόμοια με εκείνα που προβάλλονται στο πλαίσιο της υποθέσεως Τ-293/09, CNIEL κατά Επιτροπής.
   Η προσφεύγουσα επικαλείται, επιπλέον, παραβίαση της αρχής της απαγορεύσεως των διακρίσεων, καθόσον η Επιτροπή έκρινε κατά γενικό και ενιαίο τρόπο πλείονα χωριστά καθεστώτα ΥΕΕ.
   
      (1)  ΕΕ 2009, C 116, σ. 14.